Na temelju članka 40. i 41. Zakona o ustanovama („Narodne novine“ broj 76/93, 29/97, 47/99 i 35/08), članka 20. Zakona o knjižnicama i knjižničnoj djelatnosti („Narodne novine“ broj 17/19), članka 22. Statuta Grada Raba („Službene novine Primorsko-goranske županije“ broj 27/09, 13/13, 31/13-pročišćeni tekst, 19/15, 4/18 i 40/18) i članka 15. Statuta Gradske knjižnice Rab, Gradsko vijeće Grada Raba, na sjednici održanoj dana 31. srpnja 2019. godine, raspisuje

**JAVNI NATJEČAJ  
za imenovanje ravnatelja Gradske knjižnice Rab**

Za ravnatelja Gradske knjižnice Rab može biti imenovana osoba koja ispunjava sljedeće uvjete:   
- završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačeni studij,   
- položen stručni knjižničarski ispit,   
- najmanje pet (5) godina rada u knjižnici,   
- stručne, radne i organizacijske sposobnosti.

Ravnatelja imenuje Gradsko vijeće Grada Raba na mandat od četiri godine i može biti ponovno imenovan.

Uz pisanu prijavu na natječaj potrebno je priložiti slijedeće dokumente:  
- životopis  
- dokaz o stručnoj spremi (diploma u izvorniku ili ovjerenoj preslici)

- dokaz o hrvatskom državljanstvu (preslika domovnice ili osobne iskaznice)  
- dokaz o položenom stručnom knjižničarskom ispitu (izvornik ili ovjerena preslika)  
- dokaz o radu u knjižničarskoj struci od najmanje pet godina, koji sadržava vrstu poslova

koju je kandidat obavljao (preslika ugovora, rješenja ili potvrde poslodavca)  
- dokaz o ukupnom radnom iskustvu (izvornik ispisa elektroničkog zapisa o radno pravnom

statusu /e-radna knjižica koja se vodi pri Hrvatskom zavodu za mirovinsko osiguranje)   
- uvjerenje da se protiv kandidata ne vodi kazneni postupak (izvornik, ne starije od šest

mjeseci od dana objave ovog natječaja)  
- prijedlog četverogodišnjeg plana rada.

Na natječaj se mogu javiti osobe oba spola.

Prijave s dokazima o ispunjavanju uvjeta iz natječaja dostavljaju se osobno ili poštom u roku od petnaest dana (15) dana od dana objave natječaja na adresu:  **Grad Rab, Trg Municipium Arba 2, 51280 Rab -** s naznakom „Natječaj za imenovanje ravnatelja Gradske knjižnice Rab, ne otvarati“.

Osobe koje prema posebnim propisima ostvaruju pravo prednosti pri zapošljavanju i imaju prednost u odnosu na ostale osobe samo pod jednakim uvjetima, moraju se u prijavi na javni natječaj pozvati na to pravo. Osoba koja se u prijavi pozove na to pravo obvezna je priložiti odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo.

Osoba koja se pozvala na pravo prednosti na temelju Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17) dužna je dostaviti sve dokaze iz članka 103. navedenog zakona. Dokazi potrebni za ostvarivanje prava prednosti prilikom zapošljavanja objavljeni su na internetskoj stranici Ministarstva hrvatskih branitelja Republike Hrvatske https://branitelji.gov.hr/zaposljavanje-843/843.

Nepotpune i nepravovremene prijave na natječaj neće se razmatrati.    
Izrazi koji se koriste u tekstu ovog Javnog natječaja i imaju rodno značenje, koriste se neutralno i odnose se jednako na muški i ženski rod.

Prijavom na natječaj kandidati su izričito suglasni da Grad Rab može prikupljati, koristiti i obrađivati njihove podatke u svrhu provedbe natječajnog postupka, a sukladno propisima koji uređuju područje zaštite podataka.

O rezultatima natječaja kandidati će biti obaviješteni u zakonskom roku.  
Grad Rab zadržava pravo poništenja javnog natječaja.  
  
   
  **Gradsko vijeće** **Grada Raba**

